google/wiki40b huggingface dataset:
Bitka pri Cambrai

Bitka

Bitka sa začala ráno 20. novembra 1917 očakávaným bombardovaním nemeckých obranných pozícií. Hneď v úvodný deň sa Britom aj za pomoci tankov typu Mark IV podarilo postúpiť niekoľko kilometrov a dosiahnuť a na viacerých miestach dokonca i preniknúť do ťažko opevnenej Hindenburgovej línie. Zdalo sa, že víťazstvo je na dosah. Nový typ tanku, ktorý sa na front dostal len v polovici roka, však stále trpel veľkým množstvom problémov. Jeho kazivosť v súčinnosti s nemeckým bombardovaním a obranou nemeckých peších jednotiek spôsobili, že hneď v prvý deň bola z boja vyradená asi polovica nasadených tankov, čo spôsobilo aj spomalenie britského postupu. Už 23. novembra nemeckí velitelia tušili, že Britom sa ďalší prienik nepodarí a začali zvažovať protiútok. 28. novembra sa britský postup naozaj úplne zastavil a útočiace jednotky dostali príkaz zakopať sa a udržať dobyté pozície.
Protiútok sa začal ráno 30. novembra. Nemci v ňom použili taktiku krátkych a intenzívnych delostreleckých sálv nasledovaných bleskovými útokmi menších skupín úderných jednotiek špecializovaných na infiltráciu zákopov (nem. Stoßtruppen). Mohutný útok umožnil Nemcom spočiatku až prekvapujúco hladký postup a hneď v priebehu prvého dňa aj napriek vysokým stratám zatlačili zúrivo sa brániacich Britov niekoľko kilometrov na západ. Ich postup sa zastavil až s príchodom britských posíl vrátane tankov a s blížiacou sa nocou. Na druhý deň už nemecké útočiace jednotky postupovali len veľmi pomaly. Po čiastočnom britskom ústupe 3. decembra a opustení väčšiny dobytých území 7. decembra sa pohyb v oblasti prakticky zastavil a bitka sa tým skončila.

Význam bitky

Myšlienka masového nasadenia tankov nebola nová, no až táto bitka ukázala skutočný dosah, ktorý môže použitie tankov na vývoj bitky mať. Veľký údiv spôsobila predovšetkým efektivita tankov v úvodnej fáze bitky pri preniknutí ťažko opevnenej Hindenburgovej línie, ktorá so všetkými svojimi defenzívnymi prvkami vrátane ostnatého drôtu bola dovtedy považovaná za nepreniknuteľnú. Úspech tejto taktiky tiež spôsobil, že Nemci museli investovať podstatne väčšie množstvo zdrojov do protitankových opevnení a zbraní, čo už pre nich v tejto fáze vojny predstavovalo veľký problém. Viacerí historici však neprikladajú tankom v súvislosti s úvodnými britskými úspechmi osobitý význam, ale vyzdvihujú skôr ich použitie v kombinácii so zdokonaľujúcim sa systémom nasadzovania delostrelectva, peších jednotiek a leteckej podpory, teda kombinovanej taktiky zdokonaľovanej počas celej vojny, ktorá v čase bitky dozrela a začala prinášať reálne výsledky.
Saint-Quentin-la-Motte-Croix-au-Bailly

Poloha

Obec má rozlohu 6,91 km². Najvyšší bod je položený 121 m n. m. a najnižší bod 5 m n. m.

Obyvateľstvo

Počet obyvateľov obce je 1 316 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lukas Podolski

Reprezentácia

Podolski mohol reprezentovať Poľsko. V roku 2003 po pár odohratých zápasoch v nemeckej lige, navhrli poľské média vtedajšiemu trénerovi Pawłovi Janasovi, aby pozval Podolskeho do reprezentácie. On však povedal, že Poľsko má oveľa lepších hráčov a nie je potrebné pozývať hráčov, aby odohrali na jeden alebo dva zápasy. 
V nemeckej reprezentácii debutoval 6. júna 2004 v priateľskom zápase proti Maďarsku. Svoj prvý gól strelil 21. decembra toho istého roku proti Thajsku.
Auribeau

Poloha

Obec má rozlohu 7,5 km². Najvyšší bod je položený 1 122 m n. m. a najnižší bod 513 m n. m.

Obyvateľstvo

Počet obyvateľov obce je 75 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Écoche

Poloha

Obec má rozlohu 11,7 km². Najvyšší bod je položený 791 m n. m. a najnižší bod 373 m n. m.

Obyvateľstvo

Počet obyvateľov obce je 554 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Námestie svätej Alžbety

Úvod

V úvode románu je odtlačené nasledovné motto: Láska je nesmrteľná. Neumiera. Ona len ide do hrobu.

Obsah

Román vydáva svedectvo o tom, ako Rudolf Jašík vnímal pomery v Nitre, v meste pod viničným vrchom, a rozpráva príbeh o láske chudobného chlapca z predmestia k mladému židovskému dievčaťu, ktoré zahynie, ako zahynuli státisíce ďalších – guľkou nemeckého fašistu. V príbehu Igora a Evy nachádzame paralelu s príbehom o Rómeovi a Júlii, Tristanovi a Izolde, Petrovi a Lucii, príbehu veľkej lásky, ktorá stroskotá na zlobe sveta. Jašík videl problematiku tzv. židovskej otázky v širších súvislostiach. Postavy diela odkrývajú svoje charaktery, aby predstavovali mozaiku typov, určených svojím sociálnym postavením.
Pre Igora je táto tzv. židovská otázka nezmyslom. Žltý Dodo, demoralizovaný živel z podsvetia, sa spája s tajomníkom HSĽS, aby obaja profitovali na židovskom utrpení. Tajomník strany vo veľkom štýle a Dodo za judášsky groš. Tajomník HSĽS ako plukovník Hlinkovej gardy povýši na poručíka holiča Flórika z Námestia svätej Alžbety, kde Flórik predtým strihal Židov. Aj Flórik pochopí svoje postavenie a bohatne na utrpení. Nadporučík Haso, zástupca tajomníka HSĽS, je ideovým ľudákom. Tajomník HSĽS o svojich podriadených nemá vysokú mienku, podľa hesla: „ale hlupákov potrebujeme, bez nich by nebolo nášho šťastia“, čím vystihuje stavbu vtedajšej ľudáckej moci. V pomere k židovskej problematike vidieť súvis medzi ekonomikou a politikou. Tajomník a jeho pomocníci sú pripravení zbohatnúť i za cenu zločinu. Proti týmto charakterom autor stavia čistý charakter chudobného chlapca z periférie, jeho nezištné city voči židovskému dievčaťu, jeho vzťah k povozníkom Maximu a Samkovi, k chudobným obyvateľom židovského pôvodu z Námestia svätej Alžbety, z miesta jeho najšťastnejších chvíľ, strávených v starej veži. Komunista Maguš rozpozná problematiku židovskej otázky a predpovedá, že po Židoch prídu na rad aj ďalší obyvatelia. V Magušových slovách sa demaskuje krátkozrakosť a bezcitnosť meštiackeho individualizmu a jeho antihumanizmus.
Prostredníctvom Igora sa autor búri proti fatalizmu, ktorým mnohí prenasledovaní Židia reagovali. Ukazuje sa to na osudoch povozníkov Maxiho a Samka, ktorí aj s rodinami spáchajú samovraždu. Aj to je formou protestu, odmietnutie fatalistickej poslušnosti. Igorovou vzburou sa stáva vražda Flórika, ktorý je preňho bezprostredný pôvod vlastného utrpenia – je začiatkom uvedomovacieho procesu k pochopeniu sociálnych príčin osobného nešťastia.

Film

Prepis románu tvoril scenár, podľa ktorého bol v roku 1965 nakrútený film Námestie svätej Alžbety.
Zarbeling

Poloha

Obec má rozlohu 3,87 km². Najvyšší bod je položený 325 m n. m. a najnižší bod 235 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krakorec (konzola)

Krakorec a konzola

Obyčajne sa uvádza, že ide o (masívnejší) druh konzoly, ale niekedy sa krakorec a konzola stotožňujú. Napr. kniha Slovenčina bez chýb tvrdí, že krakorec sa správne po slovensky povie konzola.
Česká wikipédia tvrdí toto: V gotickej architektúre sa rozlišuje drobnejšia konzola (nesúca napríklad výbeh klenbového rebra) a mohutnejší krakorec, pričom krakorec je v podstate špecifickým a veľmi rozšíreným typom veľkej konzoly. V mladšej architektúre sa používa iba termín konzola. V zaalpskej architektúre sa však krakorce často používali ešte v období renesancie.

Charakeristika

V strednej Európe sa tento stavebný prvok používal najmä počas gotiky a renesancie.
Na zvýšenie nosnosti krakorca sa veľmi často použilo niekoľko kamenných článkov nad sebou, pričom každý ďalší bol vysunutý ďalej než ten pod ním. Články boli často polkruhovito skosené, pričom plochy prechádzali plynulo na spodnejšie články. Takáto úprava naznačuje, že tento kamenný prvok sa vyvinul z dreveného.
Diplomat

Diplomat (z franc. diplomate < diplomatique – „týkajúci sa [medzinárodných] dokumentov“ < lat. diplomaticus – „súvisiaci s listinami“) alebo diplomatický zástupca je štátny úradník poverený zastupovaním svojho štátu pri medzinárodných stykoch. Výraz kariérny diplomat označuje diplomata, ktorý prešiel všetkými stupňami diplomatických funkcií (na rozdiel napr. od osoby z prostredia mimo zahraničnej služby, ktorá bola vymenovaná do funkcie veľvyslanca). Výraz diplomacia v užšom zmysle označuje aj diplomatický personál (diplomatický zbor, diplomatov ako celok) alebo povolanie diplomata.
V medzinárodnom práve upravuje postavenie, práva a povinnosti diplomatov Viedenský dohovor o diplomatických stykoch z 18. apríla 1961 a Viedenský dohovor o konzulárnych stykoch z roku 1963.
Ladislav Turóci

Životopis

Od roku 1700 príslušník jezuitskej rehole, študoval na jezuitských univerzitách, doktor filozofie a doktor teológie. Učiteľ filozofie, poetiky, rétoriky a fyziky v Trnave a v Košiciach, filozofie a teológie na rozličných kolégiách, rektor seminára v Trnave, v Pécsi, v Egri, 14 rokov vychovávateľ novicov v Banskej Bystrici. Autor okolo 23 prác, okrem náboženských spisov venovaných mariánskemu kultu, životopisov sv. Alojza a sv. Stanislava pri príležitosti ich svätorečenia (1727) a náboženských polemík, zostavil i kompendium uh. kráľov, matematické príručky a i.
La Garde (Isère)

Poloha

Obec má rozlohu 9,09 km². Najvyšší bod je položený 1 859 m n. m. a najnižší bod 715 m n. m.

Obyvateľstvo

Počet obyvateľov obce je 112 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diesen

Poloha

Obec má rozlohu 5,47 km². Najvyšší bod je položený 270 m n. m. a najnižší bod 213 m n. m.

Obyvateľstvo

Počet obyvateľov obce je 1 096 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavel Beblavý

Životopis

Narodil sa v rodine Pavla Beblavého a jeho manželky Anny, rodenej Podmajerskej. Študoval na gymnáziách v Banskej Štiavnici, v Bratislave, v Banskej Bystrici a v Revúcej a neskôr evanjelickú teológiu vo Viedni, kde bol v roku 1872 vysvätený za kňaza. Pôsobil ako evanjelický kaplán vo Vrbovciach a farár v Sobotišti.

Tvorba

Redigoval časopis Svit, do ktorého aj prispieval. Je autorom historicko-dobrodružného románu Jánošík. Pokúsil sa aj o etnografické a historické štúdium rodného kraja, z ktorého vydal povesti a bájky. V sérii čŕt Obrázky zo Života zdokumentoval svoju biografiu i pomery na slovenských gymnáziách.
Liou An

Liou An (čín. 劉安 - pchin-jin Liú Ān; * 179 pred Kr. - † 122 pred Kr.) bol čínsky princ a poradca cisára Wu dynastie Chan. Zaoberal sa kartografiou a geografiou. Podľa legendy je vynálezcom tofu.
Zaoberal sa tiež filozofiou. V rámci taoistickej filozofie prirodzeného sveta novým spôsobom vykladá pojem čchi - energie. Čchi ako výraz ľudskej prirodzenosti životne určuje človeka, a pretože je hmotným princípom, zabezpečuje mu aj prirodzenú spätosť so svetom.
Nokia 6233

Vlastnosti

Telefón má dva stereo reproduktory, a je považovaný za jeden z najhlasnejších telefónov, ktoré sú k dispozícii, s veľmi dobrou kvalitou zvuku. Telefón podporuje celý rad zvukových formátov vrátane AAC, MP3 a WMA formátov. Najnovší firmware je verzia 5.60.
Má fotoaparát, ktorý robí fotografie v 2-megapixelovom rozlíšení a video vo VGA rozlíšení, takisto MP3 prehrávač, bluetooth, infračervený port, rádio, hry a internet. Reproduktory majú priestorový zvuk.

Nokia 6233 Music Edition

Verzia s názvom „Music Edition“, je špeciálna verzia Nokie 6233 v bielej farbe, ktorá sa predáva v ázijských pacifických krajinách. Podporuje bluetooth profil A2DP, čo znamená, že je kompatibilný zo stereo slúchadlami, ktoré poskytujú lepší zvuk. Táto edícia je predávaná s väčšou pamäťovou kartou MicroSD (512 MB namiesto 64 MB) a USB pripojením k PC.

Nokia 6234

Nokia 6234 je podobný s Nokiou 6233, ale bol k dispozícii pre predplatiteľov operátora Vodafone. Je ho však možné odblokovať aj pre použitie s inými sieťami. Od Nokie 6233 sa líši aj predným nerezovým krytom, logami Vodafone a značkovým softvérom Vodafone.
Stanley David Griggs

Mladosť a výcvik

Po základnej a strednej škole absolvoval vojenskú leteckú akadémiu (AU.S. Naval Academy) v roku 1962 s titulom inžiniera. V roku 1970 ukončil štúdium na Univerzite Georga Washingtona, odbor administratívne riadenie a manažérske inžinierstvo. Stal sa vedúcim oddelenia tréningových operácií s raketoplánom v Johnsonovom kozmickom stredisku NASA v Houstone v Texase. Oženil sa a mal dve deti.

Let do vesmíru

Na obežnú dráhu sa dostal vo svojich 47 rokoch ako 161. kozmonaut Zeme. Bolo to na palube raketoplánu Discovery s misiou STS-51-D, spoločne so šiestimi ďalšími kozmonautami, medzi ktorými bol aj senátor Jake Garn, ďalej Karol Bobko, Donald Williams, Margaret Seddonová, Jeffrey Hoffman a technik firmy McDonnell Douglas Charles Walker. Štartovali na Floride z mysu Canaveral. Na orbite vypustili družicu Anik C-1 (známa pod názvom Telesat 9) a Leasat 3. Druhá družica však po vypustení nezačala fungovať aj napriek mnohým pokusom ju opraviť. Každý taký nezdar ovplyvnil finančný výťažok letu, let teda z tohto pohľadu nepatril medzi úspešné.

Po lete

V NASA zostal aj po svojom lete. Zomrel štyri roky po ňom vo svojich 51 rokoch blízko Earkle, Arkansas (havária Harvard AT-6D)
Časticový detektor

V experimentálnej a aplikovanej časticovej fyzike a v jadrovom inžinierstve, je časticový detektor, známy aj ako detektor žiarenia, zariadenie využívané pre detekciu, stopovanie, a/alebo identifikáciu elementárnych častíc vysokých energií, aké sú produkované jadrovým rozpadom, kozmickým žiarením, alebo v reakciách v časticovom urýchľovači. Moderné detektory sa využívajú aj ako kalorimetre pre meranie energie detegovaného žiarenia. Môžu byť využité aj pre meranie ďalších parametrov ako sú hybnosť, spin, náboj častíc atď.

Opis

Detektory vytvorené pre moderné urýchľovacie komplexy sú obrovských rozmerov. Často sa namiesto detektora využíva aj pojem "počítač" [angl. counter], keďže detektor počíta častice ale nerozlišuje ich energiu alebo ionizáciu. Časticové detektory môžu zvyčajne stopovať aj ionizačné žiarenie (vysoko energetické fotóny alebo dokonca viditeľné svetlo). Ak je ich hlavným účelom meranie žiarenia, nazývajú sa aj detektory žiarenia, ale keďže fotóny môžeme pozorovať aj ako (nehmotné) častice, je pojem časticový urýchľovač stále správnym.

Moderné detektory

Moderné detektory v časticovej fyzike sú kombináciou niekoľko vyššie uvedených detekčných prvkov uložených vo vrstvách.
Colmar-Berg

Poloha

Obec má rozlohu 12,31 km². Najvyšší bod je položený 372 m n. m. a najnižší bod 201 m n. m.

Obyvateľstvo

Colmar-Berg má 2000 obyvateľov (2011).
Graf vývoja obyvateľstva:

Ekonomika

S 5.06% bolo v Colmar-Berg nezamestanosť nižšia o 1.91 % ako luxemburský priemer v roku 2010.
ISO 3166-2:BG

Kódy ISO 3166-2 pre Bulharsko identifikujú 28 oblastí. Prvá časť (BG) je medzinárodný kód pre Bulharsko, druhá časť pozostáva z dvoch čísel identifikujúcich oblasť.

Zoznam kódov

BG-01 Blagoevgrad
BG-02 Burgas
BG-03 Varna
BG-04 Veliko Tărnovo
BG-05 Vidin
BG-06 Vraca
BG-07 Gabrovo
BG-08 Dobrič
BG-09 Kardžali
BG-10 Kiustendil
BG-11 Loveč
BG-12 Montana
BG-13 Pazardžik
BG-14 Pernik
BG-15 Pleven
BG-16 Plovdiv
BG-17 Razgrad
BG-18 Ruse
BG-19 Silistra
BG-20 Sliven
BG-21 Smoljan
BG-22 Provincia Sofia
BG-23 Sofia
BG-24 Stara Zagora
BG-25 Tărgovište
BG-26 Chaskovo
BG-27 Šumen
BG-28 Jambol
Tauriac (Lot)

Poloha

Obec má rozlohu 8,23 km². Najvyšší bod je položený 169 m n. m. a najnižší bod 114 m n. m.

Obyvateľstvo

Počet obyvateľov obce je 379 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kontaktný rohovec

Minerálne zloženie

Môžu mať variabilné zloženie. Väčšinou je základná hmota tvorená silikátmi ako kremeň, živce (ortoklas, sanidín, albit a iné) a sľudy (hlavne biotit), s výrazným zastúpením aluminosilikátov – epidotu, andaluzitu alebo kordieritu. Vo veľkom množstve môžu byť prítomné i minerály vyššieteplotných podmienok ako granát (hlavne grosulár) a hyperstén. Ak boli v pôvodnom sedimente prítomné i karbonáty, býva prítomný i wollastonit.
Horniny môžu mať celkom zastretú pôvodnú sedimentárnu štruktúru a granoblastickú – všesmerne vyvinutú textúru. V niektorých prípadoch však možno sledovať pôvodnú sedimentárnu vrstvovitosť, ktorú môže prestupovať kliváž.

Výskyt

Sú známe zo mnohých pohorí Európy ako Harz, Eifel, Fichtelgebirge alebo Vogézy.
V Českom masíve sú kontaktné rohovce hojné na kontaktoch stredočeského plutónu s okolitými sedimenatmi, napr. pri Sedlčanoch alebo Říčanoch. Známe sú i z Železných hor.
V Západných Karpatoch sú známe predovšetkým zo Spišsko-gemerského rudohoria, napr. z Veľkého Hnilca, kde sú viazané na gemerické granitoidy.
Courcelles (Charente-Maritime)

Poloha

Obec má rozlohu 6,77 km². Najvyšší bod je položený 68 m n. m. a najnižší bod 15 m n. m.

Obyvateľstvo

Počet obyvateľov obce je 438 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Panamerické majstrovstvá vo futsale 1990

Skupina A
Cantiers

Poloha

Obec má rozlohu 2,28 km². Najvyšší bod je položený 132 m n. m. a najnižší bod 95 m n. m.

Obyvateľstvo

Počet obyvateľov obce je 195 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gan (Sínu)

Gan (maldiv. ގަން‎) je neobývaný ostrov na atole Sínu na Maldivách. Nachádza sa na ňom letisko postavené v roku 1942 (prvé na Maldivách).
Ostrov Gan s rozlohou 2.2561 km² je druhý najväčší ostrov atolu po Hitadú. Gan bol obývaný už od staroveku, no jeho obyvatelia boli presunutí na susedné ostrovy potom ako tu bola postavená námorná a letecká základňa Veľkej Británie. Na ostrove sa predtým nachádzali veľké obrábané polia sladkých zemiakov, manioku a kokosových paliem. Pôvod názvu Gan pochádza zo Sanskritského slova „Grama“, čo znamená dedina.
Na Gane sa dnes nachádzajú hotely pre turistov a je spojený hrádzami so susednými ostrovmi Fédú, Maradú a Hitadú.

Archeológia

V roku 1922 navštívil ostrov H. C. P. Bell a skúmal staroveké budhistické ruiny. Tie pozostávali zo základov chrámu (vihara) a z vyvýšeniny, čo bola kedysi stúpa. Ruiny na Gane boli zvyšky najjužnejšej budhistickej oblasti Maldív. Základy a vyvýšenina zanikli, keď na ostrove v roku 1942 postavili letisko.
Eurovision Song Contest 2013

Malmö a Malmö Arena

8. júla 2012 švédsky národný vysielateľ SVT oficiálne oznámil, že súťaž Eurovision Song Contest 2013 sa bude konať v meste Malmö v hale Malmö Arena.
Pre mesto Malmö sa SVT rozhodla vďaka výborne vypracovanému projektu kandidatúry, ako aj vďaka niekoľkým nesporným výhodám. Najzásadnejšou sa ukázala dopravná infraštruktúra - dve medzinárodné letiská vzdialené do 20 minút, železničná stanica vzdialená iba 100 metrov od súťažnej haly, cestné spojenie s centrom mesta do 5 minút.

Logo a slogan

Od roku 2004 má súťaž Eurovision Song Contest jednotné logo dotvorené srdcom, v ktorom je vlajka hosťujúcej krajiny. Okrem toho však každý usporiadateľ prezentuje aj vlastný vizuál spoločne so sloganom, ktoré majú odlíšiť aktuálny ročník od ostatných. 
Oficiálna prezentácia vizuálu a loga 58. ročníka súťaže Eurovision Song Contest prebehla 17. januára 2013 vo švédskom Malmö. Slogan „Sme jedným“ (angl. We Are One) a symbol pestrofarebného motýľa vyzdvihujú multikultúrnosť, pestrosť a jedinečnosť zúčastnených krajín, ktorých ale spája myšlienka spoločného hudobného podujatia. Zároveň vyzdvihujú, že aj keď každá zúčastnená krajina je špecifická, všetky spoločne vytvárajú jednotnú Európu. Ako povedal výkonný producent projektu EBU Jon Ola Sand:„Tohtoročná téma odráža nadčasový pocit miliónov ľudí, ktorý budú mať spoločne tento rok v máji, kedy Európa spoločne oslávi rozmanitosť.“
Motýľ mal súčasne evokovať myšlienku tzv. „motýlieho efektu“ (angl. The Butterfly Effect), ktorá je známa hlavne v oblasti vedy. Mávnutie motýlích krídel môže teoreticky napomôcť až k vzniku hurikánu, teda zdanlivo malá nevýznamná vec môže spustiť celosvetovo či celospoločensky významné udalosti. Rovnakú ambíciu mali aj organizátori tohoto ročníka súťaže. Zdanlivo triviálna hudobná súťaž môže mať nevídaný dosah vďaka obrovskej popularite a sledovanosti na celom svete. Každoročne totiž súťaž Eurovision Song Contest sleduje vyše sto miliónov divákov vo viac ako 40 krajinách sveta, čo z tohoto podujatia robí jednu z najsledovanejších udalostí sveta. 
Koncept a vizuály pre organizátorov vytvorili dizajnérske spoločnosti „Happy F & B“ a „Forsman & Bodenfors“.

Slovensko na ESC 2013

Zvažovanie účasti Slovenska bolo aj v roku 2012 sprevádzané mnohými špekuláciami. Novozvolený riaditeľ RTVS Václav Mika sa nechal viackrát počuť, že Eurovíziu vníma ako atraktívny projekt a účasť napriek finančnej náročnosti zvážia. Začiatkom decembra 2012 však Slovenská televízia oficiálne oznámila, že Slovensko sa súťaže v tomto ročníku nezúčastní. Dôvodom neúčasti bola zlá finančná situácia televízie.

Priebeh súťaže

Medzinárodná súťaž bola už tradične rozdelená na 2 semifinálové kolá a finále (tzv. „Veľké finále“, angl. Grand Final). Na rozdiel od predchádzajúcich ročníkov moderovala všetky tri súťažné večery jediná moderátorka - Petra Medeová.
Timaios z Élidy

Timaios (starogr. Τίμαιος – Timaios) bol olympijský víťaz súťaže trubačov v roku 396 pred Kr.
Timaios z Élidy zvíťazil na 96. olympijských hrách v roku 396 pred Kr. v novej disciplíne, a to v súťaži trubačov. V Olympii sa pôvodne v prvý deň hier hneď po prísahe športovcov vyhotovil oficiálny zoznam pretekárov, ktorý uvádzal ich mená, mená otcov, mená domovských miest (krajín) a názov disciplíny. Tento zoznam zaznamenaný na bielej vápencovej doske potom hellanodikovia vystavili pred bránu Búleutéria. Vystavením dosky sa prvý deň hier oficiálne skončil.
Od roku 396 pred Kr. sa po prísahe konala súťaž trubačov a hlásateľov, ktorej víťaz mal právo asistovať hellanodikom pri hrách a hlavne oznamovať mená pretekárov a víťazov. Z olympijských hier je známy len jediný prípad (práve z týchto hier), keď sa odovzdávali dve ceny, t. j. osobitne pre trubača i hlásateľa.
Baltazár Nikleci

Životopis

Po štúdiách evanjelický kňaz v Dolnej Strehovej, v Banskej Bystrici (1685-1704). Prívrženec reformácie, vystúpil s verejnou obhajobou evanjelického učenia. Nábožensky prenasledovaný, odsúdený na galeje. Počas pobytu vo Švajčiarsku opísal svoje zážitky zo súdu, väzenia a galejí.
Saosnes

Poloha

Obec má rozlohu 11,25 km². Najvyšší bod je položený 171 m n. m. a najnižší bod 104 m n. m.

Obyvateľstvo

Počet obyvateľov obce je 198 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Soňa Makulová

Prof. PhDr. Soňa Makulová, PhD. je slovenská knihovníčka, informačná architektka, vysokoškolská profesorka a podnikateľka.
Cesta I. triedy 54 (Slovensko)

Priebeh

Na Slovensku prechádza od hraničného priechodu Moravské Lieskové na juhovýchod cez osadu Šance údolím potoka Klanečnica, popri osadách Plevovec a Bučkovec a odbočke do osady Cetuna (III/1242). Ďalej nasleduje odbočka do obce Moravské Lieskové (III/1220) a potom aj križovatka s cestou III/1241. Potom odbočuje cesta II/581 a cestná komunikácia prechádza intravilánom mesta Nové Mesto nad Váhom. Na významnej križovatke sa stretáva s cestami II/504 a III/1220, nadjazdom prekonáva železničnú trať Bratislava – Žilina a pripája sa na cestu I/61.
Bicorn

Bicorn, niekedy zvaný tiež krivka trojrohého klobúka (Cundy and Rollett 1989, s. 72), je názov pre súbor kriviek štvrtého stupňa, ktorých štúdiu sa venovali James Joseph Sylvester v roku 1864 a Arthur Cayley v roku 1867 (archív MacTutor). Bicorn je určený parametrickými rovnicami:
x=a \sin t \,
y=\frac{a \cos ^ 2 t (2 + \cos t)}{3 + \sin ^ 2 t} \,
a karteziánskou rovnicou.
y^2(a^2-x^2)=(x^2+2ay-a^2)^2 \,
Oblasť ohraničená krivkou z intervalu 0 < a < 1 \, je
A=\frac{1}{3} \pi a [4 \sqrt{3} -6 +3(4\sqrt{3} -7)] \,

Pre a=1
A=\frac{1}{3}(16 \sqrt{3} -27)) \pi \,
Zakrivenie a uhol sú dané pre -\pi < t < \pi \,.